Налшык и гимн
2012 гъэм Налшык къалэ администрацэм къыхилъхьа макъамэ-усыгъэ зэхьэзэхуэм кърикIуам ипкъ иткIэ, Налшык и щIыпIэ самоуправленэм и Советым и зи чэзу зэIущIэм къыщащтащ Къэбэрдей-Балъкъэр Республикэм и къалащхьэм и гимныр.
Зэпеуэм ирагъэхьащ псалъэ зыхуамытха макъамитху. КъБР-м щIыхь зиIэ и артист Темыркъан Пётр зи пашэ къэпщытакIуэ гупыр хэплъащ абыхэм ящыщу гимным нэхъ хуэкIуэм. Зэхэпхыну гуапэ, махуэшхуэхэр ирибгъэдэхэну уасэ зимыIэ IэдакъэщIэкIыу къалъытэри, псори зэдэарэзыуэ къащтащ Мурадели Вано и «Край мой родной — Кабарда» макъамэр. КъэпщытакIуэхэм къызэралъытэмкIэ, абы къыхощ Хэку лъагъуныгъэри, тхыдэри, щэнхабзэри, лъэпкъ хабзэхэри.
Капеллэм и «Таврическая» дунейпсо симфоние оркестрым игъэзащIэу гимныр куэдым зэхахащ «Кавказым и симфоние» альбомыр утыку къыщрахьэм щыгъуэ (Налшык). Иджыпсту йолэжь макъамэм щIалъхьэну псалъэхэм.
УЯНАЕВЭ Заринэ.
